Ribe Stifts Adresseaviser, 1844-11-08
Efter Amtets Foranstaltning af 9 Juni d. A. har Omregulering af Arbeidsbyrden ved SandflugtsDæmpningen, efter det nye Matrikuls Hartkorn fundet Sted, saavel for Klitsognene som Hjælpesognene, og efter at ethvert Sogns Antal af Vogne og Arbeidere er bestemt og inddeelt, ere de derover sogneviis forfattede Lister af Amtet approberede den 24. f. M. 23) Ved Rentekammer-Cirkulære af 27. Juli sidst er det bragt i Forslag at lade Bønderkarle oplære i Kundskab og Engvanding. Amtsraadet, der erkjendte Sagens Vigtighed især for Amtets vestlige Deel, formente ikke, at det i Forslag bragte Middel vilde bevæge Bønderkarle til at opoffre 3 Aars Sommerløn for at lære Kunsten, hvilket derimod snarere kunde ventes opnaaet, naar der gaves Vedkommende Haab om Fritagelse for Udskrivning til den staaende Hær. At tilstaae Penge belønning af Repartionsfondet troede man ikke at kunne indrømme som stridende mod Bestemmelsen af Repartitionsfondets Midler. 24) Seest og Skanderup Sogne, der vare meddeelte Amtsraadets Beslutning om den under Nr. 16 i Mødet den 8. Mai omhandlede Sag angaaende Veien over Hylke Banke, andrager nu paa, at den gamle Vei benyttes, mod at den gives et Fald af 8 til 9 Tommer paa hver Favn. Herredsfogdens Betænkning tilligemed Overslag over den paatænkte Forandring blev fremlagt, og da Overslags-Summen kun andrager 201 Rbd. 64 s. vilde Sognene vel spare betydeligt, men derimod Veiens uforholdsmæssige Stigning kun ufuldkommen blive afhjulpede, da den største Stigning paa Hovedlandeveien er 4 Tommer pr. Favn, medens der paa denne Vei vilde blive en Stigning af 8 til 9 Tommer pr. Favn. Tillige fremlagdes Andragende fra Skanderup By om at fritages for Arbeide paa denne Vei, navnlig fordi, naar Arbeidet er uoverkommeligt for Seest Sogn i et Aar, kunde det fordeles paa flere, og at Skanderup By har ligesaa store Veistrækninger at vedligeholde som hele Seest Sogn, og endelig at Veien over Hylke Bakke ikke benyttes af Skanderup Bye. Raadet tiltraadte Herredsfogdens Formening om at Vei-Forlægningen uden og Hylke Bakke, saaledes som tidligere bestemt, burde som det ene Rigtige skee, og overdrog til Formanden at foranstalte dette paa den hensigtsmæssigste Maade. Naar det i en samme Sag bilagt Beregning over Omkostningerne ved Hylkebroes Ombygning antages at disse skulle bæres af Repartitionsfondet, da findes hertil ingen Grund, eftersom Broen for flere Aar siden er overgivet Sognet til Vedligeholdelse, da Veien i 1832 ophørte at være mindre Landevei. Skulde forøvrigt Seest Sogn finde sig foranlediget til at anholde om Forskud til at afholde Omkostningerne ved Udførelsen af Arbeidet paa Broen og Veien, da vilde Raadet, naar Licitationen var afholdt, hertil være villig, mod at Forskuddet i passende Terminer blev opkrævet af og indbetalt i Amtstuen, af det veiarbeidspligtige Hartkorn. 25) Komitteen, der forestaaer Ting- og Arresthuusbygningen i Holsted anmældte at have afkjøbt C. P. Jacobsen en af Ager og Eng bestaaende Jordlod til Byggeplads og Jordlod for Arrestforvareren for en Sum af 520 Rbd. Sølv, samt erhvervet Amtet Ret til sammesteds at erholde en passende Jordlod til Byggeplads og Avlsbrug for den paatænkte Arbeidsanstalt mod en Kjøbesum af 1600 Rbd. Sølv, og at Sælgeren er bunden ved sit Tilbud, indtil 13. Juli 1845, hvorimod Amtsraadet kan træde. tilbage. Ved afholdt Licitation er Opførelsen af Ting og Arresthuset tilslaaet Snedkerne Knudsen og Rasmussen i Ribe for 2766 Rd. Kourant, dog at Grundens Lægning særskilt udføres efter Akkord; tillige meddeelte Komitteen, at Grundens Lægning er bortakkorderet for 18 Rd. Kourant til Jens Olsen i Thusbøll. Efter at Amtsraadet havde bevidnet Komitteen sin Tak for det gode Udfald af dens Bestræbelser i den paagjældende Jurisdictions Jnteresse bemyndigede det Formanden til af Repartitionsfonden at hæve saa stort et Beløb, som passende kunde tilstaaes Bygningsentreprenørerne i Forskud, samt til Udredelse af Kjøbesummen for Jordlodden. Af dette Forskud svarer Jurisdictionen Rente, og man behøver saaledes ikke for Tiden at benytte det Kongelige Tilsagn om Udbetaling til 11. dennes af det Hele af det Jurisdictionen bevilgede Laan paa ialt 6000 Rbd., hvorved Repartitionsfondet tillige gjør en Deel af sin Beholdning rentebærende hos Jurisdictionen. Efter Formandens Forslag formentes Lønnen for den Arrestforvarer, der skal antages, at kunne bestemmes til 50 Rbd. aarlig foruden de anordnede Opvartningspenge, fri Bolig og Afbenyttelse af den bestemte Jordlod samt Jldebrændsel, dog besluttede man at indhente Sogneforstanderskabernes Betænkning med Hensyn til Lønningsmaaden i Almindelighed. Da man saaledes nu ved at erholde Adgang til en Byggeplads og Jordlod for en Arbeidsanstalt for Amtets nordlige Deel, har gjort et væsenligt Skridt til Oprettelse af den fra saamange Sider attraaede Stiftelse, til Optagelse af de i Kommunerne værende modtvillige, uordentlige, fordrukne og arbeidskye Fattiglemmer, samt til Modtagelse af de fra Straffestæderne hjemsendt arbeidsløse Jndivider, bemyndigede Raadet Formanden til at forelægge Kancelliet Provst Kochs Plan til Oprettelse af en saadan Stiftelse, saaledes at man i Almindelighed erholdt Kollegiets Mening om Noget var til Hinder for Jværksættelsen, hvorefter Raadet nærmere vilde fremkomme med Forslag til det fornødne Reglement, og skulde Jndstillingen tillige gaae ud paa erholde Kollegiets Medvirkning til at faae et Laan af Finantserne, hvis Forrentning og Tilbagebetaling kunde skee med 6 pCt.,der udredes af det norden for Kongeaaen liggende Hartkorn, altsaa med Undtagelse af Riberhuus Birk samt Løve og Mogeltønder Herreder, dog saaledes, at de derværende Pastorater forbeholdes den dem i Mødet den 9. Mai 1843 under Litr. A aabnede Adgang til Benyttelse af Anstalten. 26) J Henhold til det under Nr. 14 i forrige Møde omhandlede havde Amtet gjort Forestilling om den Politimyndighed, der skulde tillægges Birkeskriveren i Møgeltønder Birk, hvilken Kancelliet under 20. Septbr. har bifaldet, og hvorefter den konstituerede Birkeskriver indtil videre er tillagt bemyndigelse til i Møgeltønder Sogn at udøve den exekutive Politimyndighed, samt til at optage Præliminærforhører, medens Amtet har at afgjøre de Menings-Uligheder, som maatte opstaae, angaaende denne bemyndigelses Udstrækning. 27) Den i Mødet den 6. Febr. under Nr. 19. b, ommældte Fortegnelse over Broer paa de i Regulativet anførte Biveie i Amtet norden Kongeaaen blev fremlagt, og bemærkedes, at ved Afbenyttelsen af disse Fortegnelser vil der sees hen til ethvert Sogns Hartkorn, dets Byrder, samt Antallet og Størrelsen, af de Broer, hvis Vedligeholdelse paahviler Sognet, og vil Jndrømmelsen af Tilskud til eller Overtagelse af en Broes Reparation i et enkelt Tilfælde ikke give Adkomst til senere at vente det samme. Som tidligere bestemt (see Mødet 29. Aug. 1843 Nr. 10) vedbliver Repartitionsfondet at vedligeholde Broer og Steenkister paa de gamle mindre Landeveie i Riberhuus Birk samt Løve og Mogeltønder Herreder indtil Regulativet for de mindre Landeveie i dette Distrikt bliver approberet. 2) Extrakten over Repartitionsfondets Jndtægter og Udgivter i Juli Kvartal blev fremlagt og udviser, at der haves ved Varde Amtstue en Beholdning af 4014 Rbd. 43 s. og ved Ribe Amtstue af 1351 Rbd. 20 sk. 29) J Henhold til det ved Mødet den 8. Mai d. A. under No. 45 omhandlede meddeeltes, at Sogneforstanderskaber nu ere oprettede i Dostrup, Medolden, Randrup og Dahler Sogne, samt i Obbekjær By under Fohl Sogn. 30) Fra Eieren af Lydumgaard var indkommet Andragende om at fritages for Forpligtelsen til at vedligeholde 1/2 Deel af Broen over Lydum Aa, hvorover Sogneforstanderskabet havde afgivet Erklæring, Da Forholdet er begrundet i en under 4. Febr. 1793 udstedt Forpligtelse, fandt Raadet ingen Anledning til at forandre samme. 31) Formanden fremlagde tre Skrivelser fra Jnspectionen for Varde Sygehuus om Anskaffelsen af noget Jnventarium, og om nogle fornødne Bygnings-Reparationer, hvis Anskaffelse og Foranstaltning Raadet bifaldt. 32) En Regning fra Arrestforvarer Vilslev for Lys m.v. ved Amtsraadsmøderne i d. A. blev anvist med 2 Rbd. 33) Amtsraadet billigede, at den i Mødet d. 2. Juli under No. 28 omhandlede Veilinie, efter derom sket Begjæring maatte gives en sydlig Retning igjennem Klelund, da det af Sogneforstanderskabet blev oplyst, at denne Linie maatte foretrækkes fremfor den nordre og Klelund Bo henimod Houborg. 34) Den efter No. 24 i f. Møde nedsatte Komittee fremlagde sin Betænkning, hvorefter det blev overdraget Formanden at andrage paa Oprettelsen af et nyt Kreatur-Marked i Foldingbro, saaledes at dette kommer til at staae i Forhold til Markedet i Jtzeho, der sædvanlig afholdes den 28. Octbr. 35) Samme Komittee fremlagde Betænkning over det fra Ribe Bye indkomne Forslag om et Marked konf. No. 25, f. Møde); men da intet Hensyn heri var taget til et af Amtsraadsmedlem Tranberg. gjort Forslag, om en Omregulering af samtlige Markeder i Ribe, vedtog man at tilstille Ribe Kommunalbestyrelse hele Sagen for at modtage sammes Betænkning derover, hvilken Betænkning derefter skulde cirkulere blandt Medlemmerne. Efter at næste Samling var bestemt til 6. Januar 1845 blev Mødet hævet.